Dana Budisavljević
<s>Dana Budisavljević (Zagreb, 1975.) je hrvatska filmska redateljica i producentica.</s>

<s>Životopis 
Diplomirala je filmsku i televizijsku montažu na zagrebačkoj Akademiji dramskih umjetnosti.</s><s>Radila je kao montažerica, redateljica i producentica dokumentarnih filmova i TV-serija.</s><s>Pet godina je radila za dokumentarni filmski projekt Factum ravnatelja Nenada Puhovskog, s kojim je 2005. pokrenula ZagrebDox.</s><s>S poslovnom partnericom Olinkom Višticom 2006. osniva filmsku i umjetničku produkciju Hulahop.</s>

<s>Skoro cijelo desetljeće je stvarala film Dnevnik Diane Budisavljević, o humanitarki Diani Budisavljević.</s><s>Premijerno je prikazan 18. srpnja 2019. na Pulskom filmskom festivalu, a bio je i u natjecateljskom programu.</s><s>Proglašen je najboljim filmom festivala, a dobio je i nagradu publike kao i nagrade za najbolju režiju, montažu i glazbu.</s>

<s>Boško Budisavljević joj je otac.</s><s>Obitelji i javnosti je obznanila svoje homoseksualno usmjerenje.</s><s>Autobiografski dokumentarni film Nije ti život pjesma Havaja kroz ritual zajedničkih obroka njezine obitelji, s nježnošću i humorom govori o potrebi za prihvaćanjem među najbližima.</s><s>Priča je veoma osobna.</s><s>U Hrvatskoj je film nakon premijere na ZagrebDoxu tjednima punio kina u Zagrebu i postao najgledaniji domaći dokumentarac godine.</s>

<s>Zanimljivosti 
Nikola Tesla je dupli rod Dani Budisavljević.</s><s>Bliže srodstvo je preko Dane, majke njezina oca Boška, čija je baka bila Angelina (Tesla) Trbojević, jedna od sestara slavnog znanstvenika.</s><s>Dalje srodstvo s Nikolom Teslom je preko Daninog djeda po ocu, jer je baka Nikole Tesle, Sofija Mandić, djevojački bila Budisavljević.</s><s>Na isti način, daljeg srodstva, Dani je rod i Julije Budisavljević, muž Diane Budisavljević, kao i Titova supruga Jovanka Broz.</s>

<s>Izvori</s>

<s>Hrvatski filmski režiseri
Hrvatski filmski producenti
Biografije, Zagreb
LGBT osobe iz Hrvatske</s>

